कहा- मुझे तो अखबार से पता चला; उन्‍हें अपनी लड़ाई लड़ने दीजिए
WFI Chief Brij Bhushan Sharan Singh Case Controversy - BCCI Ex-Chief Speaks About Wrestler's Protest. दिल्ली के जंतर-मंतर पर चल रहे पहलवानों के धरने को लेकर पूर्व भारतीय क्रिकेट कंट्रोल बोर्ड (BCCI) चीफ सौरव गांगुली ने बयान दिया है। गांगुली ने कहा, 'मैं सच में नहीं जानता कि वहां क्या हो रहा है
दिल्ली के जंतर-मंतर पर चल रहे पहलवानों के धरने को लेकर BCCI के पूर्व चीफ सौरव गांगुली ने शुक्रवार को कहा, 'मैं सच में नहीं जानता कि वहां क्या हो रहा है, मैंने अभी अखबारों में पढ़ा है।' गांगुली ने आगे कहा, 'उन्‍हें अपनी लड़ाई लड़ने दीजिए। मुझे स्पोर्टस में एक बात समझ में आई है कि आपको उन चीजों के बारे में बात नहीं करनी चाहिए, जिनके बारे में आपको पूरी जानकारी नहीं है।'
गांगुली ने कहा, 'मुझे उम्मीद है कि इस मसले का हल निकल आएगा। रेसलर्स ने हमेशा देश का मान बढ़ाया है और उम्मीद है कि यह हल हो जाएगा।'
कई खिलाड़ियों ने किया समर्थन 
इससे पहले ओलिंपिक गोल्ड मेडल विजेता नीरज चोपड़ा, मुक्केबाज निकहत जरीन, टेनिस स्टार सानिया मिर्जा, हॉकी खिलाड़ी रानी रामपाल, क्रिकेटर वीरेंद्र सहवाग, हरभजन सिंह, इरफान पठान और मदन लाल ने भी पहलवानों का समर्थन किया था।
हरभजन सिंह बोले- मेरी प्रार्थना उन्हें मिले न्याय
पूर्व क्रिकेटर हरभजन सिंह ने रेसलर्स के समर्थन में कहा था-  साक्षी, विनेश भारत की शान हैं। मैं एक खिलाड़ी के रूप में सड़कों पर विरोध करने के लिए अपने देश के गौरव को देखकर दुखी हूं। मैं प्रार्थना करता हूं कि उन्हें न्याय मिले।
सहवाग भी पहलवानों के समर्थन में
पूर्व भारतीय क्रिकेटर वीरेंद्र सहवाग ने भी पहलवानों का समर्थन किया है। उन्होंने लिखा, "बहुत दुःख की बात है कि हमारे चैंपियंस, जिन्होंने देश का बड़ा नाम किया है, झंडा लहराया है, हम सबको इतनी खुशियां दी हैं, उन्हें आज सड़क पर आना पड़ा है। बड़ा संवेदनशील मामला है और इसकी निष्पक्ष जांच होनी चाहिए। उम्मीद है खिलाड़ियों को न्याय मिलेगा।"
इरफान पठान ने किया समर्थन
क्रिकेटर इरफान पठान ने रेसलर्स के समर्थन में कहा- ये हमारे गौरव का प्रतीक हैं। सिर्फ तब ही नहीं जब वो मेडल जीतकर आते हैं।
नीरज चोपड़ा ने कहा- सड़क पर देखकर कष्ट होता है
स्टार जैवलिन थ्रोअर नीरज चोपड़ा ने कहा- सड़क पर इंसाफ मांग रहे एथलीट्स को देखकर कष्ट होता है, इन्हें न्याय मिलना चाहिए।
क्या है मामला?
WFI अध्यक्ष बृजभूषण शरण सिंह पर यौन शोषण का आरोप है। इसको लेकर 18 जनवरी 2023 को पहलवान पहली बार धरने पर बैठे थे। 21 जनवरी को पहलवानों ने खेल मंत्री अनुराग ठाकुर से बात की और धरना खत्म कर दिया, लेकिन 23 अप्रैल को पहलवान दूसरी बार धरने पर बैठे और सुप्रीम कोर्ट में बृजभूषण सिंह के खिलाफ FIR को लेकर याचिका दायर की।
कोर्ट में सुनवाई के बाद दिल्ली पुलिस ने बृजभूषण सिंह के खिलाफ दो FIR दर्ज की है। अब धरने पर बैठे पहलवानों का कहना है कि बृजभूषण सिंह की गिरफ्तारी के बाद ही वह जंतर-मंतर से उठेंगे।
स्पोर्ट्स की अन्य खबरें भी पढ़ें...
सुप्रीम कोर्ट में महिला पहलवानों का केस बंद:रेसलर्स बोले- कोर्ट का सम्मान, लेकिन धरना जारी रहेगा
सुप्रीम कोर्ट ने WFI अध्यक्ष बृजभूषण के खिलाफ महिला रेसलर्स की याचिका की सुनवाई गुरुवार को बंद कर दी। अदालत ने कहा कि महिला रेसलर्स को सुरक्षा दी गई है। उनकी मांग बृजभूषण पर FIR दर्ज करने की थी, जो पूरी हो चुकी है। अब कोई और मसला हो तो याचिकाकर्ता हाईकोर्ट या निचली अदालत में जा सकते हैं। इस पर पहलवानों ने कहा कि हम कोर्ट के आदेश का सम्मान करते हैं, लेकिन हमारा प्रोटेस्ट जारी रहेगा। पूरी खबर पढ़ने के लिए यहां क्लिक करें...
IPL में आज RR Vs GT: गुजरात जीता तो प्लेऑफ की राह होगी आसान, जानें पॉसिबल प्लेइंग इलेवन​​​​​​​​​​​​​​​​​​​​​
​​​​​​​IPL में आज राजस्थान रॉयल्स और गुजरात टाइटंस के बीच मुकाबला होगा। मैच जयपुर के सवाई मानसिंह स्टेडियम में शाम 7:30 बजे से खेला जाएगा। आगे स्टोरी में हम दोनों टीमों का हेड टु हेड रिकॉर्ड, टॉप प्लेयर्स, पिच रिपोर्ट, वेदर कंडीशन, पॉसिबल प्लेइंग-11 और इम्पैक्ट प्लेयर्स जानेंगे। पूरी खबर पढ़ने के लिए यहां क्लिक करें...